CELEX: 32011D0076
Language: sl
Date: 2011-02-02 00:00:00
Title: 2011/76/EU: Sklep Komisije z dne 2. februarja 2011 o odobritvi dajanja na trg hitin-glukana iz glive Aspergillus niger kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2011) 480)

3.2.2011   
            
            
               SL
            
            
               Uradni list Evropske unije
            
            
               L 29/34
            
         SKLEP KOMISIJE
   z dne 2. februarja 2011
   o odobritvi dajanja na trg hitin-glukana iz glive Aspergillus niger kot nove živilske sestavine v skladu z Uredbo (ES) št. 258/97 Evropskega parlamenta in Sveta
   (notificirano pod dokumentarno številko C(2011) 480)
   (Besedilo v francoskem jeziku je edino verodostojno)
   (2011/76/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Podjetje Kitozyme SA je 15. januarja 2008 vložilo zahtevek pri pristojnih organih Belgije za dajanje na trg hitin-glukana iz glive Aspergillus niger kot nove živilske sestavine.
            
         
               (2)
            
            
               Pristojni organ Belgije za ocenjevanje živil je 5. novembra 2008 izdal poročilo o začetni presoji. Sklep poročila je bil, da je potrebna dodatna ocena.
            
         
               (3)
            
            
               Komisija je 12. marca 2009 poslala začetno poročilo o oceni vsem državam članicam. Več držav članic je predložilo dodatne pripombe.
            
         
               (4)
            
            
               Zato je bil 27. avgusta 2009 opravljen posvet z Evropsko agencijo za varnost hrane (EFSA).
            
         
               (5)
            
            
               EFSA (Znanstveni svet za dietetične izdelke, prehrano in alergije) je 9. julija 2010 v „Znanstvenem mnenju o varnosti hitin-glukana kot nove živilske sestavine“ (2) sklenil, da je hitin-glukan iz glive Aspergillus niger varen pod predlaganimi pogoji uporabe in predlaganimi vrednostmi vnosa.
            
         
               (6)
            
            
               Iz znanstvene ocene je razvidno, da hitin-glukan iz glive Aspergillus niger izpolnjuje merila iz člena 3(1) Uredbe (ES) št. 258/97.
            
         
               (7)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Hitin-glukan iz glive Aspergillus niger, kakor je določen v Prilogi, se lahko daje na trg Unije kot nova živilska sestavina, ki se uporablja v prehranskih dopolnilih v največji dovoljeni količini 5 g na dan.
   Člen 2
   Oznaka hitin-glukana iz glive Aspergillus niger, odobrenega s tem sklepom, na embalaži živil je „hitin-glukan iz glive Aspergillus niger“.
   Člen 3
   Ta sklep je naslovljen na podjetje Kitozyme SA, Rue Haute Claire, 4, Parc Industriel des Hauts-Sarts, Zone 2, 4040 Herstal, Belgija.
   
      V Bruslju, 2. februarja 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  EFSA Journal 2010; 8(7): 1687.
   
      PRILOGA
      
         SPECIFIKACIJE HITIN-GLUKANA IZ MICELIJA GLIVE ASPERGILLUS NIGER
         
      
      
         Opis:
      
      Hitin-glukan se pridobi iz micelija glive Aspergillus niger, je rahlo rumen zelo sipek prah, brez vonja. Vsebuje 90 % ali več suhe snovi.
      Hitin-glukan je sestavljen predvsem iz dveh polisaharidov:
      
                  —
               
               
                  hitina, ki je sestavljen iz ponavljajočih se enot N-acetil-D-glukozamina (št. CAS: 1398-61-4),
               
            
                  —
               
               
                  beta(1,3)-glukana, ki je sestavljen iz ponavljajočih se enot D-glukoze (št. CAS: 9041-22-9).
               
            
                  Specifikacije hitin-glukana iz glive Aspergillus niger
                  
               
            
                  Izguba pri sušenju
               
               
                  ≤ 10 %
               
            
                  Hitin-glukan
               
               
                  ≥ 90 %
               
            
                  Razmerje med hitinom in glukanom
               
               
                  30:70 do 60:40
               
            
                  Pepel
               
               
                  ≤ 3 %
               
            
                  Lipidi
               
               
                  ≤ 1 %
               
            
                  Beljakovine
               
               
                  ≤ 6 %